kardosdrur/scandi-wiki huggingface dataset:
Baga Road

Baga Road er en roman fra 2003 skrevet af Grete Roulund. 

For at få ro til at skrive et nyt teaterstykke tager dramatikeren Bella til Indien. Hun forelsker sig i to mænd, plastikkirurgen Fleur og diamanthandleren Cavagnoud. Men begge viser sig at være uløseligt forbundet med en anden kvinde.

Da en dødelig epidemi spreder sig blandt dyr og mennesker, tvinges Bella, Fleur og Cavagnoud imidlertid sammen i et trekantsdrama, hvor Bella tror at hun selv er hovedpersonen, men hvor helt andre og dunklere kræfter er på spil.

Romaner fra Danmark
Litteratur i 2003
Hikikomori

er et japansk begreb, der refererer til teenagere eller unge voksne, der frivilligt har valgt at isolere sig fra det øvrige samfund. Begrebet dækker både individet selv og det sociale fænomen. Det japanske sundhedsministerium definererer en hikikomori som en person, der nægter at forlade sit værelse i mere end 6 måneder. Der er eksempler på hikikomorier, der først er kommet ud af deres værelser efter 15 år.

Når en ung vælger at begå hikikomori, skyldes det enten, at vedkommende er blevet mobbet ud af skolen, eller at den unge ikke magter at følge med i det hårde eksamens- og karakterræs, som den moderne japanske skole domineres af. Hvis begge forældre arbejder – i Japan er det ikke ualmindeligt, at man arbejder 12 timer om dagen – eller hvis moderen er hjemmegående, men kun interesserer sig for den unges skolegang – er det en yderligere årsag.
Ifølge ministeriet er der ca. 50.000 hikikomorier i Japan, mens psykologen Dr. Tamaki Saito, der har defineret og beskrevet fænomenet, anslår, at der er 1 million hikikomorier. Tallet er svært at sætte, da hikikomori betragtes som en skam af både samfundet og familien.

Japanske vendinger
Samfund
Konjic

Konjic (Konjić) er en by i Bosnien-Hercegovina, som ligger på Hovedvej 17 mellem Sarajevo og Mostar på bredderne af floden Neretva.

De første kendte bosættere i Konjić var de illyrske stammer ardije og antaria, samt dalmatinere (folk fra Dalmatien).

Fra år 840 f.Kr. til år 360 f.Kr. kæmpede disse stammer indbyrdes om saltminerne omkring landsbyerne i nutidens Orahovica, tæt ved det nuværende Konjic. Nyhederne om disse kampe blev nedskrevet af den græske forfatter Strabon og den romerske forfatter Apijan, i hvis værker stedet blev nævnt for første gang.

I starten af det 1. århundrede indvandrede romerne til området og begyndte at bygge veje. En af de vigtigste byer, som forbandt Rom og Dalmatien med Donau, førte igennem Neretva (det nuværende Konjic). Vejen førte fra Narona (nu Metković), igennem Nevesinjsko-sletten, Borak, Sarajevo-sletten, Srebrenica og endte i Singidunum – det nuværende Beograd. På denne meget benyttede vej voksede på stedet, hvor vejen førte over floden Neretva, hurtigt en bebyggelse af samme navn – Konjic. Hoveddelen af bebyggelsen dengang lå på den højre bred af floden Trešanica, hvor der er fundet rester af romerske bygninger.

Overfor jernbanestationen i Konjić, på Repovica bjergsiden, blev der sidst i det 4. århundrede bygget et tempel til solguden Mitras. Dette hellige sted blev begravet under et jordskred, og under udgravningerne i 1897 blev der fundet mange velbevarede effekter fra den tid, blandt dem en sten med skrift om, at stedet var opført af Vaterius Lucius. Desuden blev der fundet et relief med et billede af trosekten samt deres skatkammer med mønter fra det 2., det 3. og det 4. århundrede. Dette relief kan ses i Landmuseet i Sarajevo. 

Navnet Konjić nævnes første gang i arkiverne i Dubrovnik, hvor det er noteret, at den 16. juni 1382 ankom den første karavane fra Konjic til Dubrovnik.

I tiden under tyrkerne blev stedet kaldt for Belgradžik og Neretva.

I det 15. århundrede var Konjic et af de største centre for den bosniske kirke. Sammen med tyrkerne kom også den nye tro – islam – som mange skiftede til. 

I 1682 blev der over floden Neretva bygget en ny stenbro, som var et sjældent eksempel på tyrkisk brobyggerkunst. Denne bro (som lignede broen i Mostar) blev sprængt i stykker af tyskerne den 3. marts 1945 under deres tilbagetrækning.

Kilde 
 Gamle jugoslaviske skolebøger

Byer i Bosnien-Hercegovina
Gotlands län

Gotlands län er et svensk län bestående af øen Gotland i Østersøen ud for kysten af det sydøstlige Sverige, samt de omkringliggende småøer Fårö, Karlsøerne og Gotska Sandön. Gotland er Sveriges største ø, ca. 125 km lang og ca. 50 km bred, og arealet er 3183.7 km². Der har været bebyggelse og drevet handel i årtusinder. Derfor er der et stort antal fortidsminder på Gotland, og af dem er mere end 42.000 i dag registreret. Hvert år arrangeres der en middelalderfestival i hovedbyen Visby. Indbyggertal:60.209 (31.3.2021). Befolkningstæthed:18,9 per km2.

Gotlands län er sammenfaldende med landskabet Gotland og Gotlands kommun.

Historie 
Gotland var tidligt et handelscentrum og har også fungeret som tilholdssted for sørøvere. I middelalderen opstod der konflikt mellem indflyttede tyske købmænd i Visby og bønderne omkring byen. Det førte til borgerkrig på Gotland, som til sidst blev bilagt af den svenske konge Magnus Ladulås i 1288. I 1361 blev øen invaderet af danskerne under Valdemar Atterdag, hvor en bondehær blev massakreret uden for Visbys mure. Først i 1645 ved Freden ved Brömsebro blev Gotland igen svensk.

Større byer 
De fem største byer i Gotlands län, sorteret efter indbyggertal: 
 
 

Indbyggertal pr. 31. december 2020, .

Referencer
Gävleborgs län

Gävleborgs län er et svensk län i det centrale Sverige. Det grænser til Uppsala län, Västmanlands län, Dalarnas län, Jämtlands län og Västernorrlands län.

Større byer 
De ti største byer i Gävleborgs län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Eksterne henvisninger
Hallands län

Hallands län er et svensk län beliggende i det sydvestlige Sverige. Det grænser op til Västra Götalands län, Jönköpings län, Kronobergs län og Skåne län.

Landskap 

Landskapet Halland svarer næsten til nutidens Hallands län, dog hører en del af Hylte kommun til Småland, og Östra Karup i Båstads kommun til Skåne län.

Kommuner i Hallands län 

Hallands län er inddelt i seks kommuner, der listet fra nord til syd er:

Større byer 

De ti største byer i Hallands län, sorteret efter indbyggertal:

En del af Billdal ligger i Göteborgs kommune, Västra Götalands län.

Indbyggertal pr. 31. december 2005, Statistiska centralbyrån (SCB).

Eksterne henvisninger
Frederik af Hessen-Kassel (1771-1845)

Frederik, prins og landgreve af Hessen-Kassel, i Danmark kendt som Frederik af Hessen (ty. Friedrich von Hessen-Kassel) (24. maj 1771 på Gottorp Slot – 24. februar 1845 ved Kiel) var en dansk general og statholder i hertugdømmerne, fyrste som søn af landgreve Carl af Hessen-Kassel og prinsesse Louise af Danmark, Frederik 5.s datter, og bror til Christian af Hessen.

Prins Frederik fik i 1803 en søn med sin elskerinde, Johanne Jansen. Sønnen fik navnet Christian Friederichsen (23. november 1803 i Moldened ved Slesvig by – 29. august 1866 i København). Friederichsen blev ved patent af 23. oktober 1819 med anciennitet fra 11. juli 1815 optaget i den danske adelsstand med navnet Løvenfeldt. Han blev major og kammerherre.

Prins Frederik giftede sig 21. maj 1813 (i Norge) med Klara von Brockdorff (Clarelia Dorothea baronesse von Nutzhorn, født Brockdorff) (født i Rohlstorff 16. januar 1778, død i Rendsborg 24. august 1836). Da ægteskabet ikke var jævnbyrdigt, blev Klara ikke prinsesse.

Før 1808 var prins Frederik guvernør i Rendsborg og generalinspektør for fodfolket i Slesvig og Holsten. 

I 1808 blev prinsen general. Året efter var han udset til at føre en dansk hær fra Sjælland til Skåne. Regeringen opgav dog denne plan. 

I 1809-1813 gjorde prinsen tjeneste i Norge. Han var kommanderende general i den søndenfjeldske del af landet og fra januar 1810 tillige vicestatholder. 

I 1813-1814 var prinsen leder af den danske hær i Holsten. I december 1813 førte han sine soldater til Rendsborg og reddede dermed hæren fra undergang. Han planlagde nu et angreb på de russiske og svenske besættelsestropper i Holsten. Dette udfald blev opgivet efter Freden i Kiel i januar 1814. 
  
I 1815 blev prinsen leder af de danske besættelsestropper i Frankrig. Efter sin hjemkomst blev han igen kommanderende general i Slesvig og Holsten. I 1836-1842 var han tillige statholder i Slesvig og Holsten. 

Prins Frederik tilbragte sine sidste år på familiens gods Panker ved Østersøen.

Referencer

Litteratur

Eksterne henvisninger

Godsejere fra Slesvig og Holsten
Danske statholdere i Slesvig-Holsten
Generaler fra Danmark
Stiftamtmænd over Fyens Stift
Amtmænd fra Norge
Danskere i 1800-tallet
Personer fra Slesvig by
Landgrever af Hessen-Kassel
Storkommandører af Dannebrog
Personer i Den Dansk-Svenske Krig 1808-1809 fra Danmark-Norge
Stænderdeputerede fra Holsten
Personer i Dansk Biografisk Leksikon
Danske statholdere i Norge
École Nationale d'Administration

École Nationale d'Administration (ENA) er en fransk forvaltningsskole oprettet i 1945 af Charles de Gaulle med det formål at uddanne topledere til statsforvaltningen. ENA er en såkaldt "grande école", hvor optagelse finder sted gennem vanskelige adgangsprøver med tusindvis af ansøgere. ENA er i de senere år gradvist blevet flyttet fra sine oprindelige lokaler i Paris til Strasbourg med henblik på at styrke skolens europæiske profil.

Også enkelte danske embedsmænd har gennem årene fået mulighed for at studere på ENA, der tillige har et internationalt program.

Blandt skolens tidligere elever (også kaldet "Enarker") finder man:

 Franske præsidenter: Valéry Giscard d'Estaing, Jacques Chirac, François Hollande og Emmanuel Macron.
 Premierministre: Laurent Fabius, Michel Rocard, Édouard Balladur, Alain Juppé, Lionel Jospin og Dominique de Villepin
 Øvrige ministre: Philippe Séguin, Elisabeth Guigou, Martine Aubry
 Andre: Pascal Lamy, Jean-Claude Trichet, Andreas Kaplan, Michel Camdessus, Ségolène Royal

Eksterne henvisninger 
 ENA's hjemmeside

Uddannelsesinstitutioner i Frankrig
Strasbourg
Jämtlands län

Jämtlands län er et svensk län beliggende i den midtvestlige del af Sverige. Det grænser op til Dalarnas län, Gävleborgs län, Västernorrlands län og Västerbottens län og fylkerne Nord-Trøndelag og Sør-Trøndelag i Norge. Jämtland tilhørte Norge frem til 1645, da det blev afgivet til Sverige sammen med Härjedalen i forbindelse med Freden ved Brömsebro.

Større byer 
De ti største byer i Jämtlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Eksterne henvisninger
Jönköpings län

Jönköpings län er et svensk län (amt) beliggende i det sydlige Sverige. Det grænser op til Hallands län, Västra Götalands län, Östergötlands län, Kalmar län og Kronobergs län.

Landskap 
Jönköpings län består af den nordvestlige del af landskabet Småland og Habo og Mullsjö kommuner i Västergötland.

Større byer 
De ti største byer i Jönköpings län, sorteret efter indbyggertal:

Indbyggertal pr. 31. december 2010, – Statistiska centralbyrån (SCB).

I Jönköpings byområde indgår blandt andre de tidligere selvstændiger byer og nuværende bydele: Jönköping (54.565), Huskvarna (21.243) og Norrahammar (8.800). Indbyggertal pr. 2004.

Eksterne henvisninger 

 
Småland
Västergötland
Skylla

Skylla er navnet på et søuhyre, som Odysseus måtte sejle forbi. Skylla og Charybdis bevogtede et sund. Charybdis forvandlede sig en gang imellem til en hvirvelstrøm. Odysseus måtte lade Skylla tage nogle af mændene for at undgå at sætte hele skibet til i hvirvelstrømmen.

Referencer

Kilder og eksterne henvisninger 

 

Væsener i græsk mytologi
Skylla (flertydig)

Ordet Skylla har flere betydninger eller specialiseringer:
 Skylla – et uhyre fra græsk mytologi.
 Skylla (prinsesse) – en prinsesse fra græsk mytologi, datter af kong Nisos.
Stockholms län

Stockholms län er et svensk län (på dansk "amt") beliggende i Svealand og er Sveriges hovedstadsregion med såvel landdistrikter som byer. En femtedel af Sveriges befolkning bor i Stockholms län, der i dag er identisk med Storstockholm, hvor  byen Stockholm er Sveriges hovedstad.

Større byer 

De 25 største byer i Stockholms län, sorteret efter indbyggertal: 
 
 

Indbyggertal pr. 31. december 2005, Statistiska centralbyrån (SCB).

Eksterne henvisninger 

 Länstyrelsen i Stockholms län 
 Stockholms läns landsting
Niigata-præfekturet

er et præfektur i Japan.

Præfekturet ligger i regionen Chūbu på nordkysten af den centrale del af Japans hovedø Honshū. Det har et areal på og et befolkningstal på  indbyggere. Hovedbyen og den største by er byen Niigata, som er en vigtig havneby. Præfekturet omfatter desuden øen Sado i det Japanske Hav.

Niigata er kendt for sin ris- og sakeproduktion, der regnes for at høre til Japans bedste. Området er bjergrigt og har kraftigt snefald om vinteren. Niigata har mange skisportanlæg. Japans længste flod, Shinano, har sit udløb i Niigata.

Referencer

Eksterne henvisninger 

Japans præfekturer
The Best of George Harrison

The Best of George Harrison er George Harrisons første opsamlingsalbum og blev udgivet i 1976, efter hans kontrakt med EMI udløb.  Det blev også udgivet samme dag som hans debut hos Dark Horse: pladen Thirty Three & 1/3.

The Best of George Harrison blev samlet uden input fra Harrison, og blev kritiseret af Harrison (og mange anmeldere og fans) over, at sange fra hans Beatles-tid fyldte halvdelen af albummet, hvilket mindskede betydningen af hans år som solokunstner. Harrison havde faktisk tilbudt EMI en sporliste og albumtitel til udgivelsen, men disse blev ignorerede.

Hans forskellige Beatles sange fra Rubber Soul, Revolver, The Beatles, Abbey Road og Let It Be – alle producerede af George Martin –  samles med højdepunkter fra All Things Must Pass, Living in the Material World, Dark Horse og Extra Texture (Read All About It), hvoraf den eneste sjældenhed er Harrisons single "Bangla Desh" udgivelse fra 1971.

Efter udgivelsen nåede The Best of George Harrison ikke op på hitlisterne i Storbritannien, men blev – med et meget mørkere og mere dramatisk cover – #31 i USA.

The Best of George Harrison er stadig hans eneste tilgængelige tilbageskuende samling, da Best of Dark Horse 1976-1989 fra 1989 stoppede udgivelsen efter nogle år.

Spor 
Alle sange af George Harrison.

"Something" – 3:01
"If I Needed Someone" – 2:22
"Here Comes The Sun" – 3:05
"Taxman" – 2:37
"Think For Yourself" – 2:18
"For You Blue" – 2:31
"While My Guitar Gently Weeps" – 4:45
 Spor 1 – 7 spilles af The Beatles
"My Sweet Lord" – 4:38
"Give Me Love (Give Me Peace On Earth)" – 3:35
"You" – 3:41
"Bangla Desh" – 3:57
 Den eneste albumudgivelse af denne single fra 1971, som stammer fra Ravi Shankars bøn til Harrison om at hjælpe folk i Bangladesh
"Dark Horse" – 3:53
"What Is Life" – 4:17
 Spor 8 – 13 spilles af George Harrison

Best of George Harrison, The
Best of George Harrison, The
Danmarks Eksportråd

Eksportrådet (tidl. Danmarks Eksportråd) er en del af det danske udenrigsministerium.

Eksportrådet blev oprettet som Danmarks Eksportråd i 2000 ved en samling af det statslige eksportfremmearbejde i en enstrenget organisation, hvor de danske repræsentationer (ambassader, generalkonsulater og handelskontorer) over hele verden indgår som en del af Danmarks officielle eksportfremmeindsats.

Med en ny strategi i 2010 ændrede Danmarks Eksportråd navn til: Udenrigsministeriet/Eksportrådet og på engelsk: Ministry of Foreign Affairs/The Trade Council. I daglig tale blot; Eksportrådet. Eksportrådet er repræsenteret med i alt ca. 350 medarbejdere fordelt på hovedkontoret på Asiatisk Plads i København og ude i verden på 80 repræsentationer (ambassader, generalkonsulater, innovationscentre og handelskontorer) i ca. 65 lande.

Langt hovedparten af medarbejderne er lokalt ansatte handelsrådgivere på repræsentationerne. Eksportrådets strategi for 2010-2015 fokuserer på værdiskabelse hele vejen (Creating Value All the Way), med et klart fokus på at skabe værdi, vækst, viden og arbejdspladser i Danmark – ved at assistere danske virksomheder i deres internationalisering samt tiltrække udenlandske videntunge investeringer og arbejdspladser til landet gennem organisationen "Invest in Denmark".

Danmarks Eksportråd har en bestyrelse sammensat af internationale erhvervsfolk fra små og store danske virksomheder. Formand for bestyrelsen er Sten Scheibye siden 2009.

Ekstern henvisning 
 Eksportrådets hjemmeside
 Eksportrådet på LinkedIn
 Eksportrådet på Facebook

Danske råd
Udenrigsministeriet
De nordiske guders stamtræ

De nordiske guders stamtræ er illustreret nedenfor. 

Personer af aseslægt er markeret med fed skrift og vaner er markeret med kursiv skrift. De 15 guder, der nævnes i Gylfaginning og Skáldskaparmál er markeret med rammer. Øvrige personer er jætter eller af unavngiven race. En stiplet linje angiver ægteskab eller forældreskab. For jætter, der er personifikationer af naturfænomener, er fænomenet angivet, hvor der kan være tvivl.

Familieforholdene er hovedsageligt baseret på kvadene i Ældre Edda, Gylfaginning og Skáldskaparmál. Disse kilder er af vidt forskelligt ophav, har en forskellig kildeværdi og er på mange punkter modstridende, så oversigten her er en moderne konstruktion.

Aser 

Friggs fader Fjørgynn skal ikke forveksles med gudinden Fjørgyn (også kaldet Jord)

Asynjer, hvis familieforhold ikke kan fastsættes: Saga, Eir, Fulla, Sjåfn, Lofn, Vår, Var, Syn, Hlin, Snotra og Gna.

Vaner og Lokes famile

Noter 

Nordisk mytologi
Søren Rode

Søren Rode (født 10. december 1935 på Frederiksberg, død 21. juni 2023) var en dansk skuespiller, der blev uddannet fra Det kongelige Teaters Elevskole i 1962. 

Han var herefter knyttet til teatret i næsten 30 år og blandt de teaterstykker han har medvirket i kan nævnes Den herskende klasse, Tribadernes nat, Flæsk, Indenfor murene, Rygter, Medea, Harvey og Tre søstre. Han har også blandt andet været knyttet til Teatret ved Sorte Hest og Grønnegårdsteatret.

På tv har han medvirket i mange tv-serier, bl.a. Ka' De li' østers?, Huset på Christianshavn, Livsens ondskab, En by i provinsen, Gøngehøvdingen, Kald mig Liva, Bryggeren, TAXA og Edderkoppen.

Filmografi i udvalg 
 Tine – 1964
 Slå først, Frede – 1965
 Midt i en jazztid – 1969
 Olsen-bandens store kup – 1972
 Familien Gyldenkål – 1975
 Alt på et bræt – 1977
 Elise – 1985
 Det forsømte forår – 1993
 Kun en pige – 1995
 Olsen-bandens sidste stik – 1998

Referencer

Eksterne henvisninger 
 

Skuespillere fra Danmark
Torben Jetsmark

Torben Jetsmark (født 19. september 1942) er en dansk skuespiller, specialist i mime, maskespil og commedia dell'arte. Han dimitterede fra Det Kongelige Teaters Elevskole i 1968. Han opholdt sig i begyndelsen af 1970'erne i flere år på udenlandske teaterskoler og teaterinstitutioner for at dygtiggøre sig; blandt andet på Jaques Lecoqs skole i Paris, det musiske akademi i Leningrad under professor Vladimir Koch og hos Dario Fo i Milano. Herhjemme har han blandt andet været tilknyttet Boldhus Teatret, hvor han spillede Blubber i John Grillos "Blubber" og Kasper i Peter Handkes "Kasper". Torben Jetsmark har i øvrigt spillet på de fleste københavnske teatre og turnéteatre.
Torben Jetsmark har været kunstnerisk leder for et antal mindre teatre, herunder Joker teatret, Teatret i City 2, TRIBUNEN, og La Famiglia (A/S Dyrehavsbakken).

Torben Jetsmark har blandt andet undervist på Det Kongelige Teaters operaskole, Skuespillerskolen på Odense teater, Københavns Universitet, Kulturmühle (Schweiz) og Saskatchewan State University (Canada).

Torben Jetsmark har iscenesat adskillige børne- og ungdomsforestillinger; flere efter eget manuskript bl.a. "Løjerlige Leif Løvebrøl" på Århus Teater og "Stol på 5 ben" på Bådteatret.
Han iscenesatte 1999 Tivolis Pantomimeteaters 125 år jubilæumsforestilling, "Flaminias Bejlere", efter eget manuskript og i egen scenografi
Han er autodidakt maskemager og skulptør  og har udstillet masker, skulpturer og collager i Danmark og i udlandet bl.a.
Gl. Holte Gaard, 1992, separatudstilling
Vejle Kunstmuseum, separatudstilling
Joensuu Festival, Finland, 1994
Møstings Hus, Frederiksberg, med kunstneren Per Ottesen.
International maskefestival i Taipei (Taiwan)
Åbningsudstillingen på "Brønden", Brøndby kommunes kulturhus 2009. Torben Jetsmark udstiller permanent i ArtCompaz og Galleriværkstedet.

Torben Jetsmark har siden 1990 været partner i konsulentfirmaet Passe-Partout Communication.

Torben Jetsmark har spillet med i en række film og har haft roller i TV-serierne Huset på Christianshavn, Bryggeren, TAXA og Rejseholdet.

Bibliografi 
Torben Jetsmark har udgivet en række håndbøger/lærebøger, herunder:
 Krop og Drama I+II, Munksgaard
 Krop og Masker I+II, Nyt Nordisk Forlag-Arnold Busck
 Krop og Klovn – Din Klovn, DRAMA
 Krop og Billeder, VUC Storstrøms Amt
 Skuespillere, Joker
 Tæt på skuespil (sammen med Karin Lisby), Aschehough
 Teater uden ord, DRAMA
 En maske - mange muligheder, DRAMA
 The Dramatic Body, Blizzard Publisher, Canada (oversat af Per Brask)
 Sig det så det ses, Gyldendal
 Fornyelse uden fortrydelse, Metropol
 Virksomhedens image - dit ansvar, Metropol
 I begyndelsen var ordet, Headline
 Lecoq af Simon Murry (oversættelse og bearbejdelse), DRAMA
 Theatre in Business – virksomhedsdramaturgi, Frydenlund
 Byg en Himmelstige, Frydenlund

Filmografi 
 Der var engang – 1966
 Midt i en jazztid – 1969
 I morgen, min elskede – 1971
 Poul og Anne – tv-teater, 1973
 Alt på et bræt – 1977
 Piger til søs – 1977
 Peter von Scholten – 1987
 Far til fire - i stor stil – 2006
 AFR – 2007

Referencer

Eksterne henvisninger 
 
 Galleri ArtCompaz – Skulpturer af Torben Jetsmark

Skuespillere fra Danmark
Best of Dark Horse 1976-1989

Best of Dark Horse 1976-1989 er George Harrisons andet officielle opsamlingsalbum og blev udgivet i 1989.  Det følger op på begge hans vellykkede comeback album Cloud Nine i 1987 og det Harrison-anførte Traveling Wilburys Vol. 1 det følgende år.

Harrison indspillede to nye sange, "Poor Little Girl" og "Cockamamie Business", specielt til denne udgivelse, og lagde også sin sang "Cheer Down" fra lydsporet til Dødbringende Våben 2 med på albummet.

Albummet er en fin opsummering af hans musikalske periode hos hans eget Dark Horse Records pladeselskab, som strækker sig fra Thirty Three & 1/3 fra 1976 til Cloud Nine og videre. Best of Dark Horse 1976-1989 nåede overraskende nok ikke hitlisterne i Storbritannien og kom kun op på #132 i USA.

Best of Dark Horse 1976-1989, som oprindeligt blev distribueret gennem Warner Brothers Records, stoppede distribueringen nogle år efter sin udgivelse, uden at blive genudgivet af EMI da de modtog rettighederne til hele Harrisons Dark Horse samling.  Da ingen definitiv karriere-omspændende Harrison opsamling endnu er lavet, er The Best of George Harrison fra 1976 i øjeblikket den eneste retrospektive Harrison udgivelse.

Spor
Alle sange af George Harrison, bortset fra når bemærket.

"Poor Little Girl" – 4:33
"Blow Away" – 3:59
"That's The Way It Goes" – 3:34
"Cockamamie Business" – 5:15
 Spor 1 & 4 er eksklusive nye indspilninger til dette album
"Wake Up My Love" – 3:32
"Life Itself" – 4:24
"Got My Mind Set On You" (Rudy Clark) – 3:51
"Crackerbox Palace" – 3:56
"Cloud 9" – 3:14
"Here Comes The Moon" – 4:09
"Gone Troppo" – 4:23
"When We Was Fab" (George Harrison/Jeff Lynne) – 3:56
"Love Comes To Everyone" – 3:40
"All Those Years Ago" – 3:44
"Cheer Down" (George Harrison/Tom Petty) – 4:08
 Også med i filmen Dødbringende Våben 2

Opsamlingsalbum fra 1989
George Harrison-album